b'\n_START_ARTICLE_\nOligodendroglie\n_START_PARAGRAPH_\nOligodendroglie (sinonim: oligodendrocit, din gr. oligos = pu\xc8\x9bin, dendron = ramur\xc4\x83, kytos = celul\xc4\x83; celul\xc4\x83 cu pu\xc8\x9bine ramuri) este un termen ce desemneaz\xc4\x83 celula de suport de dimensiuni mici a sistemului nervos, situat\xc4\x83 \xc3\xaen jurul celulelor nervoase, \xc3\xaentre fibrele nervoase (sateli\xc8\x9bi perineurali) \xc8\x99i \xc3\xaen lungul vaselor de s\xc3\xa2nge._NEWLINE_Oligodendrogliile sunt mai mici dec\xc3\xa2t astrocitele. Prelungirile sunt mai numeroase \xc8\x99i mai scurte, spre deosebire de cele prezente la astrocite._NEWLINE_Oligodendrogliile sunt prezente at\xc3\xa2t \xc3\xaen substan\xc8\x9ba alb\xc4\x83, c\xc3\xa2t \xc8\x99i \xc3\xaen substan\xc8\x9ba cenu\xc8\x99ie. Prelungirile oligodendrogliilor nu vin \xc3\xaen contact cu capilarele, \xc3\xaentre ele interpun\xc3\xa2ndu-se prelungirile lamelare ale astrocitelor._NEWLINE_Rolul principal al oligodendrogliei este de a sintetiza mielina din teaca mielinic\xc4\x83 a fibrelor nervoase centrale.'